મોરબી શહેરના સામાકાંઠે વિસ્તારમાં વેજીટેબલ રોડ ઉપર આવેલા લાભનગરની સામેના ભાગમાં મચ્છુ નદીમાંથી તરતી હાલતમાં દોઢેક વર્ષના બાળકની લાશ મળી હતી જેથી બી-ડીવીઝન પોલીસને બનાવની જાણ કરવામા આવતા ડીવાયએસપી બન્નો જોષી તેમજ પીઆઇ આઇ. એમ. કોંઢીયા સહિતનો સ્ટાફ ત્યાં પહોંચી ગયો હતો અને અધિકારી સાથે વાત કરતા તેમણે કહ્યુ હતુ કે મચ્છુમાં હાલમાં સમયાંતરે પાણી છોડવામાં આવી રહ્યુ છે ત્યારે નદીમાં ઉપરના ભાગેથી બાળકની લાશ તણાઇને આવી હોવાની શક્યતા છે જો કે, હાલમાં બી-ડીવીઝન પોલીસ દ્વારા બાળકની ઓળખ મેળવવા માટે તજવીજ હાથ ધરવામાં આવી છે અને લાશનું પીએમ કરાવવા માટેની કાર્યવાહી શરુ કરેલી છે.